**VOLEJBOLA TURNĪRA “Kā būs - tā būs!” NOLIKUMS**

**Organizatori –** Ēdoles pagasta sporta organizatore Sandra Ēķe sadarbībā ar Ēdoles pils

**1.Norises vieta un laiks**

**1.1.**Volejbola turnīrs “Kā būs -tā būs” notiks 2024.gada 16.martā plkst.10:00, Ēdoles pamatskolas sporta hallē.

**1.2.**Dalībnieku pieteikšanās līdz 13.martam.

1. **Mērķis, uzdevumi, pamatojums**

Pulcēt Ēdoles un Kuldīgas novada iedzīvotājus uz sportisku sestdienu, popularizēt volejbola spēli dažādos prasmju līmeņos. Šajā volejbola dienā būs iespēja iepazīt volejbolu, sekmējot draudzības sajūtas gan savstarpēji, gan starp pagastiem. Sakarā ar to, ka daudzos pagastos, arī mūsējā, ir ļoti grūti nokomplektēt pilnu volejbola komandas sastāvu, mačs tiek veidots savādāk, ar elastīgākiem un pielāgotiem noteikumiem.

1. **Dalībnieki**

**2.1.**Dalībnieku vecuma ierobežojums no 14 gadiem.

**2.2.**Volejbola spēlei reģistrējas individuāli un komanda tiek nokomplektēta izlozes kārtībā.

**2.3.**Komandā 3 vai 4 dalībnieki (atkarībā no pieteikušos dalībnieku skaita),par to nolemjot sacensību dienā.

**2.4.**Vienā komandā spēlē viena dzimuma pārstāvji. Nav jaukta tipa komanda.

**2.5.**Dalībnieka volejbola turnīra laikā komandas sastāvu mainīt nedrīkst.

**2.6.**Maiņas apavi OBLIGĀTI.

**2.7.**Izpēles sistēma tiks noteikta pēc komandu skaita un spēles dienā vienojoties ar komandu kapteiņiem.

**2.8.**Uz turnīru pieteikušies dalībnieki sacensību dienā ,parakstās par savu veselības stāvokli un drošības tehnikas noteikumu ievērošanu.

1. **Spēles noteikumi**
   1. Volejbols ir komandu sporta spēle divām komandām uz laukuma, kas ar tīklu sadalīts divās vienādās daļās.
   2. Turnīrs atsevišķi tiek organizēts sieviešu komandām un vīriešu komandām.
   3. Katras komandas mērķis ir raidīt bumbu tā, lai tā piezemētos pretinieka laukumā un novērstu bumbas piezemēšanos savā laukuma pusē.
   4. Bumbu spēlē ievada ar servi aizmugurējās līnijas labās puses spēlētājs, raidot to pāri tīklam uz pretinieka laukumu.
   5. Komandai ir tiesības 3 reizes pieskarties bumbai, lai to atspēlētu pretinieka laukuma pusē.
   6. Spēlētājam nav atļauts pieskarties bumbai 2 reizes pēc kārtas.
   7. Bumba paliek spēlē līdz brīdim, kamēr nepieskaras spēles virmai, neiziet ārpus laukuma robežām vai arī komanda nav spējusi noteikumos paredzētajā kārtībā atspēlēt bumbu pretiniekam.
   8. Komanda, kura uzvar bumbas izspēlē, iegūst punktu, kā arī tiesības servēt.
   9. Komanda iegūst punktu veiksmīgi piezemējot bumbu pretinieku laukumā; kad pretinieku komanda pieļāvusi kļūdu; kad pretinieku komanda saņem piezīmi.

4.10. Setu uzvar tā komanda, kura pirmā iegūst 15 punktu, ar ne mazāk kā divu punktu pārsvaru.

4.11. Spēlē uzvar tā komanda, kura ir uzvarējusi abus setus vai, ja setos rezultāts ir 1:1, ieguvusi lielāko punktu pārsvaru setā. Trešais sets tiek izspēlēts tikai finālā.

4.12. Pirms spēles pirmais tiesnesis novada izlozi, lai noteiktu pirmās serves tiesības un laukumu puses.

**5.Dalības maksa**

No personas 2eur. Dalības maksa maksājama piesakot savu dalību volejbola spēlei 16.martā. Iekasētā dalības maksa tiks izlietota dāvanu fondam un piemiņas medaļu izgatavošanai.

**6. Reģistrācija**

Reģistrēšanās notiek 16.martā no plkst. 9:00 Ēdoles pamatskolas sporta hallē.

**7. Apbalvošana**

**7.1.** Visas komandas saņem apliecinājuma diplomu un piemiņas medaļu par dalību turnīrā.

**7.2.** Kopvērtējumā 1.-3. vietu ieguvējas komandas, gan vīriešu, gan sieviešu kategorijā, tiek apbalvotas ar medaļām un balvām.

**7.3.** Apbalvošana notiek uzreiz pēc turnīra noslēguma, rezultātu apkopošanas.

**8. Citi noteikumi**

**8.1.** Organizatori patur tiesības, vajadzības gadījumā, veikt izmaiņas nolikumā.